b'\n_START_ARTICLE_\nHummer og kanari\n_START_PARAGRAPH_\nHummer og kanari er et norsk uttrykk som betyr \xc2\xabblanding av likt og ulikt\xc2\xbb._NEWLINE_Uttrykket skriver seg fra jobbetiden rundt f\xc3\xb8rste verdenskrig, der den tyske ub\xc3\xa5ttrusselen skapte svimlende fraktrater og gjorde at Norge fikk mange nyrike som slo seg opp p\xc3\xa5 spekulasjon i shippingaksjer (jf. B\xc3\xb8r B\xc3\xb8rson). Disse ville gjerne vise sin nyvunne rikdom, og bestilte gjerne hummer og dessertvin fra Kanari\xc3\xb8yene \xe2\x80\x93 \xc2\xabkanari\xc2\xbb blant kjennere. Salt hummer og s\xc3\xb8t dessertvin passer s\xc3\xa6rdeles d\xc3\xa5rlig sammen, men det var av underordnet viktighet for datidens nyrike siden disse tingene gjerne var de dyreste valgene p\xc3\xa5 henholdsvis mat- og vin-menyene til landets mest eksklusive restauranter.'